கேள்வி: அலெக்ஸ் ஃபெர்குஸன் - விளையாட்டு வாழ்க்கை குறித்து விரிவாக சொல்லுங்கள்.
பதில்: குவீன்ஸ் பார்க் அணியில் 16 வயதில் ஒரு அமெச்சூர் ஸ்ட்ரைக்கர் வீரராய் தனது விளையாட்டு வாழ்க்கையைத் துவக்கினார். தனது முதல் ஆட்டம் “கெட்ட கனவு” என்று இவர் வர்ணித்தார், ஆயினும் ஸ்ட்ரான்ரேர் அணிக்கு எதிரான 2-1 கோல் கணக்கிலான தோல்வியில் குவீன் பார்க் அணியின் கோலை இவர் தான் அடித்தார். குவீன் பார்க் அணி அமெச்சூர் அணியாக இருந்ததால், க்ளைடெ கப்பல்துறையில் பயிற்சித் தொழிலாளராகவும் அவர் வேலை செய்தார். அங்கு அவர் செயலூக்கமிக்க தொழிற்சங்க உற்பத்தித் தள பிரதிநிதியாக ஆனார். குவீன் பார்க் அணியில் இவரது குறிப்பிடத்தகுந்த ஆட்டமாக அமைந்தது 1959 ஆம் ஆண்டில் பாக்ஸிங் தினத்தன்று நடந்த குவீன் ஆஃப் தி சவுத் அணிக்கு எதிரான ஆட்டமாகும். 7-1 என்ற கோல் கணக்கில் குவீன் பார்க் தோல்வியைத் தழுவிய இந்த ஆட்டத்தில் முன்னாள் இங்கிலாந்து அணியின் சர்வதேச வீரரான ஐவர் பிராடிஸ் குவீன் ஆஃப் தி சவுத் அணிக்காக நான்கு கோல்கள் அடித்தார். குவீன்’ஸ் பார்க் அணி எடுத்த ஒரே கோலை பெர்குசன் அடித்தார். குவீன் பார்க் அணிக்காக தான் விளையாடிய 31 ஆட்டங்களில் 20 கோல்களை இவர் அடித்திருந்த போதும், அவரால் அணியில் நிரந்தரமாக இடம் பிடிக்க முடியாமல் போனது. இவர் 1960 ஆம் ஆண்டில் செயிண்ட் ஜான்ஸ்டோனுக்கு இடம்பெயர்ந்தார். அவர் செயிண்ட் ஜோன்ஸில் தொடர்ந்து கோல்கள் அடித்தார் என்றாலும், அங்கும் அவரால் நிரந்த இடத்தில் இருக்க முடியாமல் போனது, தொடர்ந்து மாற்ற கோரிக்கைகளை எதிர்கொள்ள வேண்டியதானது. இந்த கிளப்பில் பெர்குசன் திருப்தியான ஆதரவைப் பெற இயலாத நிலையில் அவர் கனடாவுக்கு குடிபெயர்வதைக் கூட சிந்திக்கத் துவங்கியிருந்தார். ஆயினும் அந்த சமயத்தில் ஒரு ஃபார்வர்டு வீரரை ஒப்பந்தம் செய்ய செயிண்ட் ஜான்ஸ்டோனால் இயலாமல் போனதையடுத்து அணி மேலாளர் ரேஞ்சர்ஸ் அணிக்கு எதிரான ஒரு போட்டிக்கு ஃபெர்குஸனை தேர்வு செய்தார், இதில் அவர் ஹேட்ரிக் கோல் போட்டு ஒரு ஆச்சரிய வெற்றிக்கு வழிவகுத்தார். இதற்கடுத்து வந்த கோடையில் (1964) டன்ஃபெர்ம்லைன் அவரை ஒப்பந்தம் செய்தது, பெர்குசன் ஒரு முழு-நேர தொழில்முறை கால்பந்து வீரராக ஆனார். அடுத்து வந்த பருவத்தில் (1964-65), ஸ்காட்டிஷ் லீகிற்கான உறுதியான சவாலளிக்கும் அணியாக டன்ஃபெர்ம்லைன் இருந்தது, ஸ்காட்டிஷ் கோப்பை இறுதிக்கும் வந்தது. ஆனால் செயிண்ட் ஜான்ஸ்டோன் அணிக்கு எதிரான லீக் ஆட்டத்தில் சரியாக விளையாடாததால் இறுதிப் போட்டிக்கு பெர்குசன் தேர்வு செய்யப்படவில்லை. இறுதிப் போட்டியை செல்டிக் அணியிடம் 3-2 என்ற கோல் கணக்கில் இழந்த டன்ஃபெர்ம்லைன், பின் லீகை ஒரு புள்ளியில் வெல்ல முடியாமல் போனது. 1965-66 பருவத்தில் டன்ஃபெர்ம்லைன் அணிக்காக தான் விளையாடிய 51 ஆட்டங்களில் பெர்குசன் 45 கோல்கள் அடித்திருந்தார். ஸ்காட்டிஷ் லீகில் 31 கோல்கள் போட்டு செல்டிக் அணியின் ஜோ மெக்பிரைட் உடன் சேர்ந்து முதலிடத்தைப் பகிர்ந்து கொண்டார். அதன் பின் £65,000 தொகைக்கு ரேஞ்சர்ஸ் அணியுடன் ஒப்பந்தமானார், இது இரண்டு ஸ்காட்டிஷ் கிளப்களுக்கு இடையிலான ஒரு மாற்றத்திற்கு அப்போது ஒரு சாதனை தொகையாக இருந்தது. 1969 ஆம் ஆண்டின் ஸ்காட்டிஷ் கோப்பை இறுதிப் போட்டியில், செல்டிக் அணித் தலைவரான பில்லி மெக்நீலைக் கையாள இவர் ஒதுக்கப்பட்டிருந்த நிலையில், எதிரணி கோல் போட முடிந்ததற்கு இவர் செய்த தவறு தான் காரணம் எனக் குற்றம் சாட்டப்பட்டது. இதனையடுத்து கிளப்பின் முதன்மை அணிக்குப் பதிலாக ஜூனியர் அணியில் விளையாட அவர் நிர்ப்பந்தமுற்றார். இந்த அனுபவம் ஃபெர்குஸனுக்கு மிகவும் வேதனை தந்தது எனவும் அவர் தனது தோல்விப் பதக்கத்தை தூக்கியெறிந்தார் என்றும் அவரது சகோதரர் தெரிவிக்கிறார். கத்தோலிக்கரான கேத்தியை இவர் மணந்து கொண்ட பின் தான் ரேஞ்சர்ஸில் அவர் பாகுபாட்டை எதிர்கொண்டார் என்பதான கூற்றுகளும் உண்டு. ஆனால் தன் மனைவி ஒரு கத்தோலிக்கர் என்பது தான் அந்த கிளப்பில் சேரும் போதே அவர்களுக்குத் தெரியும் என்றும், கோப்பையின் இறுதி ஆட்டத் தவறு குறித்து குற்றம் சாட்டப்பட்டதையடுத்தே தான் மிகவும் தயக்கத்துடன் அந்த அணியில் இருந்து வெளியேறியதாகவும் ஃபெர்குஸனே தனது சுயசரிதையில் தெளிவுபடுத்துகிறார். அடுத்து வந்த அக்டோபர் மாதத்தில், நாட்டிங்ஹாம் ஃபாரஸ்ட் அணி ஃபெர்குஸனை கையொப்பமிட விரும்பியது, ஆனால் அவரது மனைவிக்கு இங்கிலாந்து செல்ல விருப்பமில்லாததை அடுத்து அவர் அதற்குப் பதிலாய் ஃபால்கிர்க் அணியில் சேர்ந்து விட்டார். அங்கு அவர் வீரர்-பயிற்சியாளராய் ஊக்குவிக்கப்பட்டார், ஆனால் ஜான் பிரெண்டிஸ் அங்கு மேலாளராய் ஆனபோது ஃபெர்குஸனின் பயிற்சிப் பொறுப்புகளை அகற்றி விட்டார். இதனையடுத்து தன்னை இடம் மாற்றுமாறு பெர்குசன் கோர, அவர் எய்ர் யுனைடெட் அணிக்கு மாற்றப்பட்டார். இங்கு தனது விளையாட்டு வாழ்க்கையை இவர் 1974 ஆம் ஆண்டில் முடித்தார்.
கேள்வி: அலெக்ஸ் ஃபெர்குஸன் - முத்தான மூன்று பற்றி நீங்கள் என்ன அறிந்துள்ளீர்கள்?
பதில்: 1997-98 பருவத்தின் சவாலை சந்திக்கும் வகையில் யுனைடெட் அணியின் வலிமையைப் பலப்படுத்த பெர்குசன் 31 வயதான இங்கிலாந்து அணியின் ஸ்ட்ரைக்கர் டெடி ஷெரிங்காம் மற்றும் டிஃபெண்டரான ஹெனிங் பெர்க் ஆகிய இரண்டு புதிய வீரர்களை ஒப்பந்தம் செய்தார். ஆயினும் அந்த பருவத்தில் கோப்பை எதுவும் இவர்கள் வெல்லவில்லை. ஆர்ஸினல் அணி பிரீமியர் லீகை பிரெஞ்சு மேலாளரான ஆர்ஸீன் வெங்கரின் கீழ் வென்றது. இவர் பெர்குசன் உடன் ஒரு நீடித்த போட்டிக்கு துவக்கமளித்தார். 1998 கோடையில் ஸ்ட்ரைக்கர் ட்வைட் யோர்கெ, டச்சு டிஃபெண்டரான ஜாப் ஸ்டேம் மற்றும் ஸ்வீடன் விங்கர் ஜெஸ்பர் ப்ளோம்க்விஸ்ட் ஆகியோர் மான்செஸ்டர் யுனைடெட் அணியில் இணைந்தனர். 1998 டிசம்பரில், ஃபெர்குஸனின் உதவியாளர் ப்ரையன் கிட் பிளாக்பர்ன் ரோவர்ஸ் அணியை நிர்வகிக்கக் கிடைத்த வாய்ப்பை ஏற்றுக் கொண்டார், அவரது இடத்திற்கு டெர்பி கவுண்டி அணியின் ஸ்டீவ் மெக்கிளாரெனை அவர் நியமித்தார். லீக் பருவத்தின் கடைசிக்கு முந்தைய ஆட்டத்தில் யுனைடெட் அணி கிட் அணியை 0-0 என்ற கணக்கில் டிரா செய்த சமயத்தில் கிட்டின் அணி மிகப் பரிதாபமான வரிசையில் இருந்தது. 1998-99 பருவத்தில் வரலாறு காணாத வகையில் இந்த கிளப் பிரீமியர் லீக் பட்டம், FA கோப்பை, மற்றும் சாம்பியன்ஸ் லீக் ஆகிய மூன்றையும் கைப்பற்றியது. இந்த பருவம் முழுக்கவே ரொம்பவும் பரபரப்பான ஆட்டங்கள் நிரம்பியிருந்தன. சாம்பியன்ஸ் லீக் அரையிறுதியின் இரண்டாவது சுற்றில், யுனைடெட் அணி ஜூவெண்டஸ் அணியை ஆரம்பத்திலேயே இரண்டு கோல்கள் போடுவதற்கு விட்டிருந்தது; ஆயினும் ராய் கீன் (இவர் பின்னர் இடைநீக்கத்தால் இறுதிப் போட்டியில் பங்குபெற முடியாமல் போனது) உத்வேகத்தால் முன்மாதிரி அளிக்க, ஜூவெண்டெஸ் அணியை இறுதியில் 3-2 என்ற கோல் கணக்கில் வென்று யுனைடெட் அணி 1968க்குப் பின் தனது முதல் ஐரோப்பிய கோப்பை இறுதிப் போட்டிக்குள் நுழைந்தது. FA கோப்பை அரையிறுதியில், நெருங்கிய எதிரிகளான ஆர்ஸினல் அணியுடன் மோதிய யுனைடெட் அணி தோல்வியை நெருங்கி விட்டதாகவே தோன்றியது, ஏனென்றால் கீன் வெளியேற்றப்பட்டிருந்தார், அத்துடன் ஆர்ஸினல் அணிக்கு கடைசி நிமிட பெனால்டி வாய்ப்பும் கிட்டியிருந்தது. பீட்டர் ஸ்கிமெய்செல் பெனால்டியில் காப்பாற்றினார், கூடுதல் நேரத்தில் ரியான் ஜிக்ஸ் ஆடுகளத்தில் வெகுதூரம் ஓடி வந்து, தனது வாழ்க்கையிலேயே மிகவும் நினைவுகூரத்தக்கதாய் அமைந்த அந்த கோலைப் போட்டு, ஆட்டத்தை வெல்ல வழிவகுத்தார். அதன்பின் வெம்ப்ளியில் நடந்த FA கோப்பை இறுதிப் போட்டியில் நியூகேஸில் யுனைடெட் அணியை 2-0 என்ற கோல் கணக்கில் தோற்கடித்தனர். டெடி ஷெரிங்ஹாம் மற்றும் பால் ஸ்கோலஸ் ஆகியோர் போட்ட கோல்கள் தான் இந்த வெற்றிக்கு காரணமாய் அமைந்தன. ஐரோப்பிய வெற்றி தான் அனைத்திலும் நம்ப முடியாத வெற்றியாக அமைந்தது. பார்சிலோனாவின் நௌ கேம்பில் நடந்த ஆட்டத்தில் கடிகாரத்தில் 90 நிமிடங்கள் முடிந்து விட்டிருந்த சமயத்தில் பேயர்ன் முனிச் அணியிடம் மரியோ பேஸ்லரின் ஃப்ரீ கிக் காரணமாக 1-0 என்ற கோல் கணக்கில் யுனைடெட் பின்தங்கியிருந்தது. ஆனால் நடுவர் பியர்லுய்கி கோலினா ஒதுக்கிய 3 நிமிட காய நேரத்தில், பதிலீட்டு வீரரான டெடி ஷெரிங்ஹாம் ஒரு கோல் போட்டு சமன் செய்ய கூடுதல் நேரத்தில் விளையாட வேண்டியிருக்கும் என்பது ஏறக்குறைய நிச்சயமான ஒன்றாகத் தோன்றியது. ஆனால் கடிகாரத்தில் சில விநாடிகளே இருந்த சமயத்தில், ஓலே குனார் சோல்ஸ்க்ஜேர் (Ole Gunnar Solskjær) [இவரும் ஒரு பிந்தைய பதிலீட்டு வீரர் தான்] வெற்றிக் கோலை அடிக்க, வரலாறு மாற்றி எழுதப்பட்டது. ஜூன் 12, 1999 அன்று ஆட்டத்திற்கான தனது சேவைக்காக அலெக்ஸ் பெர்குசன் ஒரு நைட்ஹூட் பட்டத்தை வென்றார்.
கேள்வி: அலெக்ஸ் ஃபெர்குஸன் - மூளை விளையாட்டுகளும் மற்ற மேலாளர்களுடனான உறவும் பற்றி நீங்கள் என்ன அறிந்துள்ளீர்கள்?
பதில்: சக பிரீமியர்ஷிப் மேலாளர்களுடன் “மூளை கொண்டு மோதுவதில்” பெர்குசன் பிரபலமானவர். இந்த அணுகுமுறையில் பொதுவாக எதிரணி மேலாளர் அல்லது அவர்களது அணி குறித்து போட்டிக்கு முந்தைய செய்தியாளர் கூட்டத்தில் அவமதிக்கும் முறையில் பேசுவது இடம்பெற்றிருக்கும். கடந்த காலத்தில் கெவின் கீகன், ஆர்ஸீன் வெங்கர், ரஃபேல் பெனிடெஸ் ஆகியோருடன் நடப்பு பருவத்தில் மார்க் ஹியூக்ஸ் உடனும் பல்வேறு வார்த்தைமோதல்களுக்கு இது இட்டுச் சென்றுள்ளது.
கேள்வி: அலெக்ஸ் ஃபெர்குஸன் - பாரம்பரியம் என்பது என்ன?
பதில்: எந்த ஒரு வீரரும் கிளப்பை விடவும் பெரியவர் இல்லை என்கிற பெர்குஸனின் கண்ணோட்டம் தான் மான்செஸ்டர் யுனைடெட் அணியை அவர் நிர்வகிப்பதன் முக்கிய அம்சமாய் கருதப்படுகிறது. “என்வழிக்கு வருகிறாயா அல்லது சாலை வழிக்குப் போகிறாயா” என்கிற அணுகுமுறையைத் தான் அவர் வீரர்கள் தொடர்பான விஷயங்களில் கையாண்டு வந்திருக்கிறார். இந்த மேலாண்மை தந்திரத்தின் அழுத்தத்தால் பல குறிப்பிடத்தக்க வீரர்கள் பல சமயங்களில் அணியை விட்டு விலகிச் சென்றுள்ளனர். இந்த வருடங்களில் எல்லாம் கார்டான் ஸ்ட்ராசன், பால் மெக்கிராத், பால் இன்ஸ், ஜாப் ஸ்டாம், ட்வைட் யோர்கெ, டேவிட் பெக்காம், மற்றும் மிக சமீபத்தில் ரூட் வான் நிஸ்டெல்ரூய் மற்றும் கேப்ரியல் ஹெய்ன்ஸ் ஆகியோர் ஃபெர்குஸனுடனான சில பல கருத்துவேறுபாடுகளின் காரணமாக கிளப்பை விட்டுச் சென்ற வீரர்களில் சிலர். கிளப்பின் வரலாற்றில் மிகப் பெரும் முன்னுதாரண வீரர்களில் ஒருவரான ராய் கீனும் கூட, MUTV என்னும் கிளப்பின் உறைவிட தொலைக்காட்சி சானலில், சக வீரர்கள் மீதான கடுமையான விமர்சனத்தைத் தொடர்ந்த ஃபெர்குஸனின் கோபத்திற்குப் பலியானவர் தான் என்றும் கூறப்படுகிறது. இத்தகைய மிக விலை கொடுக்கப்படும், உயர்ந்த ரக வீரர்களிடத்திலும் பெர்குசன் காட்டும் கண்டிப்பு தான் மான்செஸ்டர் யுனைடெட் அணியின் நடப்பு வெற்றிப் பாதைக்கான ஒரு காரணமாகக் குறிப்பிடப்படுகிறது.